sukhrobnurali/uzbek-legal-corpus huggingface dataset:
“2016-yil uchun davlat statistika hisoboti shakllarini tasdiqlash toʻgʻrisida”gi qarorga oʻzgartirish va qoʻshimcha kiritish haqida
(resolution, 2017-01-01)

Oʻzbekiston Respublikasining “Davlat statistikasi toʻgʻrisida”gi Qonuni 51-moddasi va Oʻzbekiston Respublikasi Prezidentining 2016-yil 12-apreldagi “Meva-sabzavot, kartoshka va poliz mahsulotlarini xarid qilish va ulardan foydalanish tizimini takomillashtirish chora-tadbirlari toʻgʻrisida”gi PQ-2520-son qaroriga muvofiq Oʻzbekiston Respublikasi Davlat statistika qoʻmitasi qaror qiladi: 1. Oʻzbekiston Respublikasi Davlat statistika qoʻmitasining 2015-yil 2-noyabrdagi “2016-yil uchun davlat statistika hisoboti shakllarini tasdiqlash toʻgʻrisida”gi 4-mb-son qaroriga (roʻyxat raqami 2728, 2015-yil 13-noyabr) (Oʻzbekiston Respublikasi qonun hujjatlari toʻplami, 2015-y., 45-son, 583-modda) ilovaga muvofiq oʻzgartirish va qoʻshimcha kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 1-banddagi “114” raqami “115” raqami bilan almashtirilsin. 2. Mazkur oʻzgartirish va qoʻshimchaning ilovasiga muvofiq Meva-sabzavot mahsulotlari xaridi toʻgʻrisida hisobot shakli (115-ilova) bilan toʻldirilsin. Meva-sabzavot mahsulotlari xaridi toʻgʻrisida hisobot shakli (115-ilova)
Xalqaro shartnomani tasdiqlash toʻgʻrisida
(resolution, 2016-05-11)

1. Oʻzbekiston Respublikasi bilan Finlyandiya Respublikasi oʻrtasida ikkiyoqlama soliq solinishiga yoʻl qoʻymaslik hamda daromad soliqlari toʻlashdan boʻyin tovlashning oldini olish toʻgʻrisida 1998-yil 9-apreldagi Bitimga oʻzgartishlar kiritish haqida 2016-yil 8-mart kuni Xelsinki shahrida imzolangan Protokol tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi mazkur xalqaro shartnomaning kuchga kirishi uchun zarur boʻlgan ichki davlat tartib-taomillarini bajarganligi toʻgʻrisida tegishli bildirishnoma yuborsin. 3. Oʻzbekiston Respublikasi Vazirlar Mahkamasi hamda tegishli vazirliklar va idoralarning rahbarlari mazkur xalqaro shartnoma kuchga kirgandan soʻng Oʻzbekiston Respublikasining majburiyatlari bajarilishi ustidan nazoratni belgilangan tartibda taʼminlasin. 4. Ushbu qarorning ijrosini nazorat qilish Oʻzbekiston Respublikasining Bosh vaziri Sh. Mirziyoyev zimmasiga yuklansin.
“Bojxona yuk deklaratsiyalariga tuzatish kiritish, qayta rasmiylashtirish va bekor qilish tartibi toʻgʻrisidagi nizomni tasdiqlash haqida”gi qaror, shuningdek unga oʻzgartirish va qoʻshimchalarni oʻz kuchini yoʻqotgan deb topish toʻgʻrisida
(resolution, 2016-05-10)

Oʻzbekiston Respublikasining Bojxona kodeksi, Oʻzbekiston Respublikasi “Davlat bojxona xizmati toʻgʻrisida”gi Qonunining 6-moddasiga muvofiq Oʻzbekiston Respublikasi Davlat bojxona qoʻmitasi qaror qiladi: 1. Ayrim idoraviy normativ-huquqiy hujjatlar ilovaga muvofiq oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran uch oydan keyin kuchga kiradi. 1. Oʻzbekiston Respublikasi Davlat bojxona qoʻmitasining 2010-yil 19-avgustdagi 01-02/15-17-son “Bojxona yuk deklaratsiyalariga tuzatish kiritish, qayta rasmiylashtirish va bekor qilish tartibi toʻgʻrisidagi nizomni tasdiqlash haqida”gi qarori (roʻyxat raqami 2143, 2010-yil 24-sentabr) (Oʻzbekiston Respublikasi qonun hujjatlari toʻplami, 2010-y., 38-son, 339-modda); 2. Oʻzbekiston Respublikasi Davlat bojxona qoʻmitasining 2012-yil 26-iyundagi 01-02/15-9-son “Bojxona yuk deklaratsiyalariga tuzatish kiritish, qayta rasmiylashtirish va bekor qilish tartibi toʻgʻrisidagi nizomga oʻzgartirish va qoʻshimcha kiritish haqida”gi qarori (roʻyxat raqami 2143-1, 2012-yil 17-iyul) (Oʻzbekiston Respublikasi qonun hujjatlari toʻplami, 2012-y., 29-son, 342-modda); 3. Oʻzbekiston Respublikasi Davlat bojxona qoʻmitasining 2013-yil 8-fevraldagi 01-02/15-17-son “Bojxona yuk deklaratsiyalariga tuzatish kiritish, qayta rasmiylashtirish va bekor qilish tartibi toʻgʻrisidagi nizomga oʻzgartirish va qoʻshimchalar kiritish haqida”gi qarori (roʻyxat raqami 2143-2, 2013-yil 11-mart) (Oʻzbekiston Respublikasi qonun hujjatlari toʻplami, 2013-y., 11-son, 146-modda).
“Oʻzbekneftgaz” MXKning korxonalarini moliyaviy sogʻlomlashtirishga doir qoʻshimcha chora-tadbirlar toʻgʻrisida
(resolution, 2016-05-05)

3. Oʻzbekiston Respublikasi Vazirlar Mahkamasining 2014-yil 15-iyuldagi “Zarar koʻrib ishlayotgan va iqtisodiy nochor, past rentabelli tashkilotlarning foydalanilmayotgan va ortiqcha ishlab chiqarish maydonlarini yanada optimizatsiya qilish chora-tadbirlari toʻgʻrisida”gi 192-son qaroriga 2-ilovadan 69 pozitsiya chiqarib tashlansin (Oʻzbekiston Respublikasi qonunchilik toʻplami 2014-y., 29-son, 361-bet).
Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasi Prezidentining “Davlat va xoʻjalik boshqaruvi organlari tuzilmasini yanada takomillashtirish va boshqaruv xodimlari sonini optimallashtirish chora-tadbirlari toʻgʻrisida” 2015-yil 18-dekabrdagi PQ-2450-son qarori)
(resolution, 2020-01-03)

Oʻzbekiston Respublikasi Prezidentining “Davlat va xoʻjalik boshqaruvi organlari tuzilmasini yanada takomillashtirish va boshqaruv xodimlari sonini optimallashtirish chora-tadbirlari toʻgʻrisida” 2015-yil 18-dekabrdagi PQ-2450-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. Vazirlar Mahkamasining “Oʻzbekiston Milliy axborot agentligi (OʻzA) faoliyatini tashkil etish masalalari toʻgʻrisida” 1992-yil 21-apreldagi 202-son qarorida (Oʻzbekiston Respublikasi QT, 1992-y., 4-son, 12-modda): a) 3-bandda: birinchi xatboshi quyidagi tahrirda bayon qilinsin: “Oʻzbekiston Milliy axborot agentligi markaziy apparati xodimlarining cheklangan soni 188,5 nafar, shu jumladan boshqaruv xodimlari soni — 11 nafar etib belgilansin”; uchinchi xatboshi quyidagi tahrirda bayon qilinsin: “OʻzAga bosh direktorning ikki nafar oʻrinbosari va shaxsiy tarkibi Oʻzbekiston Respublikasi Vazirlar Mahkamasi tomonidan tasdiqlanadigan 9 kishidan iborat hayʼati boʻlishiga ruxsat etilsin”; b) qarorga ilova 10-bandining ikkinchi xatboshi quyidagi tahrirda bayon qilinsin: “Bosh direktorning Oʻzbekiston Respublikasi Vazirlar Mahkamasi tomonidan lavozimga tayinlanadigan ikki nafar oʻrinbosari boʻladi”.
Oʻzbekiston Respublikasi fuqaro aviatsiyasi aviakorxonalarida tibbiy-uchish ekspert komissiyalarini tayinlash tartibi toʻgʻrisidagi nizomning 32-bandiga oʻzgartirish kiritish haqida
(order, 2026-04-01)

Vazirlar Mahkamasining 2004-yil 26-fevraldagi 90-sonli qarori bilan tasdiqlangan Oʻzbekiston Respublikasi Parvozlar xavfsizligini nazorat qilish davlat inspeksiyasi toʻgʻrisidagi nizomga muvofiq buyuraman: 1. Oʻzbekiston Respublikasi Parvozlar xavfsizligini nazorat qilish davlat inspeksiyasi boshligʻining 2007-yil 15-noyabrdagi 167-sonli buyrugʻi (roʻyxat raqami 1747, 2007-yil 11-dekabr) (Oʻzbekiston Respublikasi qonun hujjatlari toʻplami, 2007-y., 50-51-son, 525-modda) bilan tasdiqlangan Oʻzbekiston Respublikasi fuqaro aviatsiyasi aviakorxonalarida tibbiy-uchish ekspert komissiyalarini tayinlash tartibi toʻgʻrisidagi nizomning 32-bandi quyidagi tahrirda bayon etilsin: “32. TUEK tarkibi rais, shifokor-ekspertlar (terapevt, nevropatolog, otolaringolog, oftalmolog, xirurg) hamda kotibdan iborat boʻladi. TUEK tarkibiga kiruvchi shifokor-ekspertlardan biri Vazirlar Mahkamasining 2009-yil 18-dekabrdagi 319-son qarori bilan tasdiqlangan Tibbiyot xodimlari malakasini oshirish va ularni qayta tayyorlash tartibi toʻgʻrisidagi nizomga muvofiq “kasb patologiyasi” ixtisosligi boʻyicha qayta tayyorlashdan oʻtgan boʻlishi kerak.”. 2. Mazkur buyruq Oʻzbekiston Respublikasi Sogʻliqni saqlash vazirligi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi. Kelishilgan:
Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasi Prezidentining “Hududlarni kompleks rivojlantirishni taʼminlashda davlat boshqaruvi organlari faoliyatini takomillashtirishga oid qoʻshimcha chora-tadbirlar toʻgʻrisida” 2016-yil 22-fevraldagi PQ-2495-son qarori)
(resolution, 2024-05-07)

Oʻzbekiston Respublikasi Prezidentining “Hududlarni kompleks rivojlantirishni taʼminlashda mahalliy davlat boshqaruvi organlari faoliyatini takomillashtirishga oid qoʻshimcha chora-tadbirlar toʻgʻrisida” 2016-yil 22-fevraldagi PQ-2495-son qaroriga hamda Vazirlar Mahkamasining “Viloyatlar, Toshkent shahri, tumanlar va shaharlar hokimliklarining hududlarni kompleks rivojlantirish yigʻma boshqarmalari va boʻlimlari toʻgʻrisidagi namunaviy nizomlarni tasdiqlash haqida” 2016-yil 23-martdagi 82-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Vazirliklar va idoralar oʻzlarining normativ-huquqiy hujjatlarini bir oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. Vazirlar Mahkamasining 2003-yil 16-sentabrdagi 401-son qarori bilan tasdiqlangan Foydalanilmayotgan asosiy vositalarni, qurilishi tugallanmagan obyektlarni konservatsiya qilish tartibi toʻgʻrisidagi nizomda (Oʻzbekiston Respublikasi QT, 2003-y., 9-son, 84-modda): a) 6-bandda: “a” kichik bandning uchinchi xatboshidagi “Iqtisodiyot vazirligi va Moliya vazirligining hududiy organlari” soʻzlari “Moliya vazirligining hududiy organlari, Qoraqalpogʻiston Respublikasi Iqtisodiyot vazirligi, viloyatlar va Toshkent shahri hokimliklari” soʻzlari bilan almashtirilsin; “b” kichik banddagi “Iqtisodiyot vazirligi” soʻzlari chiqarib tashlansin; b) 25-bandning “b” kichik bandidagi “Iqtisodiyot vazirligi” soʻzlari chiqarib tashlansin.
Oʻzbekiston Respublikasi Hukumatining ayrim qarorlariga oʻzgartirishlar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Hududiy davlat boshqaruvi organlari tuzilmasini takomillashtirish toʻgʻrisida” 2016-yil 24-fevraldagi PQ-2497-son qarori)
(resolution, 2022-07-22)

Oʻzbekiston Respublikasi Prezidentining “Hududiy davlat boshqaruvi organlari tuzilmasini takomillashtirish toʻgʻrisida” 2016-yil 24-fevraldagi PQ-2497-son qarorini bajarish yuzasidan Vazirlar Mahkamasi qaror qiladi: 1. Oʻzbekiston Respublikasi Hukumatining 1-ilovaga muvofiq ayrim qarorlariga oʻzgartirishlar kiritilsin. 2. Oʻzbekiston Respublikasi Hukumatining 2-ilovaga muvofiq baʼzi qarorlari oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 2. Vazirlar Mahkamasining 2008-yil 1-iyuldagi 146-son qarori (Oʻzbekiston Respublikasi QT, 2008-y., 7-son, 33-modda) bilan tasdiqlangan “Korxonalar va uyda mahsulot ishlab chiqarayotgan va xizmatlar koʻrsatayotgan fuqarolar oʻrtasidagi kooperatsiyani muvofiqlashtirish, qoʻllab-quvvatlash va rivojlantirish boʻyicha ishchi komissiya toʻgʻrisidagi nizomning 3-bandi ikkinchi xatboshidagi “ijtimoiy-iqtisodiy masalalar boʻyicha” soʻzlari “iqtisodiy va ijtimoiy rivojlantirish, xizmatlar sohasi va tadbirkorlik masalalari boʻyicha” soʻzlari bilan almashtirilsin. 3. Vazirlar Mahkamasining “Yengil sanoat mahsulotlarining yarmarka savdosini tashkil etish chora-tadbirlari toʻgʻrisida” 2009-yil 28-yanvardagi 25-son qaroriga ilovadagi “iqtisodiyot va ijtimoiy rivojlantirish” soʻzlari “iqtisodiy va ijtimoiy rivojlantirish, xizmatlar sohasi va tadbirkorlik” soʻzlari bilan almashtirilsin. 1. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish va baʼzilarini oʻz kuchini yoʻqotgan deb hisoblash toʻgʻrisida” 2004-yil 6-iyuldagi 317-son qarorining 1-bandi (Oʻzbekiston Respublikasi qonun hujjatlari toʻplami, 2004-y., 27-son, 314-modda). 2. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Milliy gʻoya targʻiboti va maʼnaviy-maʼrifiy ishlar samaradorligini oshirish toʻgʻrisida” 2006-yil 25-avgustdagi PQ-451-son qarori)” 2006-yil 7-noyabrdagi 231-son qarorining 2-bandi (Oʻzbekiston Respublikasi qonun hujjatlari toʻplami, 2006-y., 45-son, 446-modda).
Qishloq joylardagi aholiga servis xizmati koʻrsatishni yaxshilashga doir qoʻshimcha chora-tadbirlar toʻgʻrisida
(resolution, 2024-05-07)

Oʻzbekiston Respublikasi Prezidentining “Sogʻlom ona va bola yili” Davlat dasturi toʻgʻrisida” 2016-yil 9-fevraldagi PQ-2487-son qaroriga muvofiq, aholiga servis xizmati koʻrsatishni yaxshilashga, ayollarning uy mehnatini yengillashtirishga, qoʻshimcha ish oʻrinlari tashkil etishga va aholi daromadlarini koʻpaytirishga yoʻnaltirilgan kompleks chora-tadbirlar samarali amalga oshirilishini taʼminlash maqsadida Vazirlar Mahkamasi qaror qiladi: 1. Quyidagilar: Qoraqalpogʻiston Respublikasi Vazirlar Kengashi, viloyatlar hokimliklari va loyihalarning tashabbuskorlari tomonidan Oʻzbekiston Respublikasi Iqtisodiyot vazirligi bilan birgalikda respublikaning chekka qishloqlarida 194 ta namunaviy maishiy xizmatlar koʻrsatish majmualarini tashkil etishni, ushbu maqsadlar uchun banklarning kreditlari ajratilishini va yer uchastkalari berilishini nazarda tutuvchi takliflar tayyorlanganligi; Oʻzbekiston Respublikasi Davlat arxitektura va qurilish qoʻmitasi tomonidan “goʻzallik salonlari”, sartaroshxonalar, hammomlar, modalar atelyesi, elektr-maishiy texnika va poyabzal taʼmirlash xizmatlari koʻrsatuvchi ustaxonalarni oʻz ichiga oluvchi maishiy xizmatlar koʻrsatish majmualarining namunaviy loyihalari ishlab chiqilganligi va tasdiqlanganligi maʼlumot uchun qabul qilinsin. 2. 2016-yilda respublikaning chekka qishloqlarida maishiy xizmatlar koʻrsatishning namunaviy majmualarini tashkil etishning manzilli dasturi (keyingi oʻrinlarda Dastur deb ataladi) ilovaga* muvofiq tasdiqlansin. 3. Belgilansinki, Dastur doirasida maishiy xizmatlar koʻrsatish namunaviy majmualarini tashkil etish: majburiy tartibda Oʻzbekiston Respublikasi Davlat arxitektura va qurilish qoʻmitasi tomonidan tasdiqlanadigan namunaviy loyihalar boʻyicha; loyihalar tashabbuskorlarining oʻz mablagʻlari, shuningdek Dasturda nazarda tutilgan parametrlarga muvofiq tijorat banklarining kreditlari hisobiga amalga oshiriladi. 4. Qoraqalpogʻiston Respublikasi Vazirlar Kengashi, viloyatlar hokimliklari: Dasturga muvofiq yer uchastkalari ajratilishini va maishiy xizmatlar koʻrsatish namunaviy majmualari oʻz vaqtida foydalanishga topshirilishini taʼminlasinlar; Dasturning bajarilishi toʻgʻrisida yilning har choragida Oʻzbekiston Respublikasi Vazirlar Mahkamasiga axborot kiritsinlar. 6. Oʻzbekiston Respublikasi Iqtisodiyot vazirligi “Oʻzmetkombinat” AJ va “Oʻzqurilishmateriallari” AK bilan birgalikda Qoraqalpogʻiston Respublikasi Vazirlar Kengashi va viloyatlar hokimliklarining loyiha tashkilotlarining asoslangan hisob-kitoblari bilan tasdiqlangan buyurtmanomalari boʻyicha maishiy xizmatlar koʻrsatishning namunaviy majmualarini tashkil etish uchun toʻgʻridan-toʻgʻri shartnomalar boʻyicha va boshqariladigan narxlarda belgilangan tartibda metall prokat va sement ajratsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.I. Zakirov zimmasiga yuklansin.
Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (“Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida” Oʻzbekiston Respublikasining 2015-yil 29-dekabrdagi OʻRQ-396-son Qonuni)
(law, 2022-03-01)

“Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida” Oʻzbekiston Respublikasining 2015-yil 29-dekabrdagi OʻRQ-396-son Qonuniga muvofiq, valyuta birjasi faoliyatini amalga oshirish tartibini takomillashtirish, shuningdek tadbirkorlik subyektlariga davlat xizmatlari koʻrsatish tartibini soddalashtirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga* muvofiq ayrim qarorlariga oʻzgartirish va qoʻshimchalar kiritilsin. 2. Belgilab qoʻyilsinki, valyuta birjasi faoliyatini amalga oshirish huquqiga litsenziya berilganligi uchun eng kam oylik ish haqining toʻrt baravari miqdorida davlat boji undiriladi. 3. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R. S. Azimov zimmasiga yuklansin.
Oʻzbekiston Respublikasi sanitariya-epidemiologiya xizmati tizimida ruxsat berish tartib-taomillaridan oʻtish tartibi toʻgʻrisidagi nizomlarni tasdiqlash haqida
(resolution, 2024-12-19)

“Aholining sanitariya-epidemiologik osoyishtaligi toʻgʻrisida” va “Tadbirkorlik faoliyati sohasidagi ruxsat berish tartib-taomillari toʻgʻrisida”gi Oʻzbekiston Respublikasi qonunlariga muvofiq, shuningdek Oʻzbekiston Respublikasi sanitariya-epidemiologiya xizmati tizimida ruxsat etish xususiyatiga ega hujjatlarni berishni tartibga solish chora-tadbirlarini kuchaytirish va soddalashtirish maqsadida Vazirlar Mahkamasi qaror qiladi: 1. Quyidagilar: Yangi maxsus kiritiladigan biologik aktiv moddalarni olib kirish va ishlab chiqarishga ruxsatnoma berish tartibi toʻgʻrisidagi Nizom 1-ilovaga* muvofiq; Yangi oziq-ovqat qoʻshimchalarini olib kirish va ishlab chiqarishga ruxsatnomalar berish tartibi toʻgʻrisidagi Nizom 2-ilovaga*; Yangi kimyoviy moddalar, biologik vositalar va materiallar, polimer va plastik massalar, parfyumeriya-kosmetika vositalarini olib kirish hamda ishlab chiqarishga ruxsatnomalar berish tartibi toʻgʻrisidagi Nizom 3-ilovaga* muvofiq tasdiqlansin. 3. Oʻzbekiston Respublikasi Sogʻliqni saqlash vazirligi manfaatdor vazirliklar va idoralar bilan birgalikda: oʻz idoraviy normativ-huquqiy hujjatlarini bir oy muddatda ushbu qarorga muvofiqlashtirsin; ushbu qarorning maqsadlari, mazmuni va amaliy ahamiyati tadbirkorlik subyektlari orasida keng yoritilishiga doir tadbirlar tashkil etilishi va oʻtkazilishini taʼminlasin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.I. Ikramov zimmasiga yuklansin.
“Jizzax plastmassa” AJ va “Samarkandkimyo” AJlarning ortiqcha ishlab chiqarish maydonlaridan samarali foydalanishni taʼminlashga doir chora-tadbirlar toʻgʻrisida
(resolution, 2016-04-28)

3. Oʻzbekiston Respublikasi Vazirlar Mahkamasining 2014-yil 15-iyuldagi 192-son “Zarar koʻrib ishlayotgan va iqtisodiy nochor, past rentabelli tashkilotlarning foydalanilmayotgan va ortiqcha ishlab chiqarish maydonlarini yanada optimizatsiya qilish chora-tadbirlari toʻgʻrisida”gi qaroriga 2-ilovaga mazkur qarorning 2-ilovasiga muvofiq oʻzgartirishlar kiritilsin. 1. ““Samarqandkimyo” OAJ (Samarqand viloyati)” boʻlimida: ““Samarqandkimyo” OAJ” soʻzlari ““Samarqandkimyo” AJ” soʻzlari bilan almashtirilsin; 34-35-pozitsiyalar chiqarib tashlansin; “Jami” pozitsiyasidagi “25,96” raqamlari “24,76” raqamlari bilan, “16,09” raqamlari “15,49” raqamlari bilan almashtirilsin. 2. ““Jizzax plastmassa” OAJ (Jizzax viloyati)” boʻlimi chiqarib tashlansin. 3. “Jami” boʻlimidagi “258,593” raqamlari “232,523” raqamlari bilan, “70,73” raqamlari “66,74” raqamlari bilan almashtirilsin.
Qishloq xoʻjaligi mahsulotlari yetishtiruvchilar bilan tayyorlov, xizmat koʻrsatish tashkilotlari oʻrtasida shartnomalar tuzish, ularni roʻyxatdan oʻtkazish, bajarish, shuningdek ularning bajarilishi monitoringini olib borish tartibi toʻgʻrisidagi nizomga qoʻshimcha va oʻzgartirishlar kiritish haqida
(resolution, 2025-02-15)

Oʻzbekiston Respublikasi Prezidentining “2016 — 2020-yillarda qishloq xoʻjaligini yanada isloh qilish va rivojlantirish chora-tadbirlari toʻgʻrisida” 2015-yil 29-dekabrdagi PQ-2460-son qaroriga muvofiq, shuningdek qishloq xoʻjaligi mahsulotlari yetishtiruvchilar bilan tayyorlov, xizmat koʻrsatish tashkilotlari oʻrtasida tuzilgan shartnomalarning soʻzsiz bajarilishi yuzasidan nazoratni yanada kuchaytirish maqsadida Vazirlar Mahkamasi qaror qiladi: 1. Vazirlar Mahkamasining 2003-yil 4-sentabrdagi 383-son qarori (Oʻzbekiston Respublikasi QT, 2003-y., 9-son, 81-modda) bilan tasdiqlangan Qishloq xoʻjaligi mahsulotlari yetishtiruvchilar bilan tayyorlov, xizmat koʻrsatish tashkilotlari oʻrtasida shartnomalar tuzish, ularni roʻyxatdan oʻtkazish, bajarish, shuningdek ularning bajarilishi monitoringini olib borish tartibi toʻgʻrisidagi nizomga ilovaga muvofiq qoʻshimcha va oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. 28-bandga quyidagi mazmundagi beshinchi xatboshi qoʻshilsin: “davlat ehtiyojlari uchun qishloq xoʻjaligi mahsulotlari yetishtirish uchun yetkazib berilayotgan moddiy-texnika resurslari va ajratilayotgan bank kreditlaridan maqsadli foydalanish”; beshinchi va oltinchi xatboshilar tegishli ravishda oltinchi va yettinchi xatboshilar deb hisoblansin. 2. 67-banddagi “25” raqami “30” raqami bilan almashtirilsin. 3. 68-banddagi “25” raqami “30” raqami bilan almashtirilsin. 4. 69-banddagi “15” raqami “20” raqami bilan almashtirilsin. 5. Quyidagi mazmundagi 761-band qoʻshilsin: “761. Xoʻjalik tomonidan davlat ehtiyojlari uchun qishloq xoʻjaligi mahsulotlari yetishtirish uchun yetkazib berilgan moddiy-texnika resurslaridan maqsadli foydalanilmagan taqdirda, xoʻjalik xizmat koʻrsatish tashkilotiga maqsadli foydalanilmagan moddiy-texnika va kredit resurslari qiymatining 25 foizi miqdorida jarima toʻlaydi. Xoʻjalik tomonidan, jarimadan tashqari: xizmat koʻrsatish tashkilotiga davlat ehtiyojlari uchun qishloq xoʻjaligi mahsulotlari yetishtirish uchun yetkazib berilgan maqsadli foydalanilmagan moddiy-texnika resurslarining sotib olingan narxi bilan moddiy-texnika resurslari sotib olingan kundagi birja kotirovkalarining oʻrtacha narxi oʻrtasidagi ijobiy farq; davlat ehtiyojlari uchun gʻalla va paxta xom ashyosi yetishtirishni moliyalashtirishga ajratilgan maqsadli foydalanilmagan kredit mablagʻlari uchun Oʻzbekiston Respublikasi Markaziy bankining qayta moliyalash stavkasidan kam boʻlmagan miqdorda foizlar toʻlanadi”. 6. Quyidagi mazmundagi 801-band qoʻshilsin: “801. Xoʻjalik tomonidan davlat ehtiyojlari uchun qishloq xoʻjaligi mahsulotlari xarid qilish boʻyicha tuzilgan kontraktatsiya shartnomalarini buzganlik uchun javobgarlik xavfi sugʻurta qilinishi mumkin”.